open-index/open-wikipedia-markdown huggingface dataset:
عمرو وردة

**عمرو مدحت محسن وردة**، تزاد ف 17 شتنبر 1993 ف الإسكندرية، هو كوايري مصري. كيلعب دابا ف الراجا.

## لكاريير

### لكاريير معا لفراقي
بدا وردة المسار الإحترافي ديالو ف الأهلي المصري، لي كان مشى ليه فاش كانت عندو 18 العام من مور ما تكوّن ف سبورتينڭ الإسكندرية. أول ماتش رسمي ديالو مع الأهلي كان ضد مصر المقاصة ف الدورة 22 د موسم 2013/2014 د البطولة د مصر؛ كان دخل ف 25 دقيقة اللخرة د الماتش بلاصة بامبو. من بعد، ف 10 يوليوز 2014، كان عاود لعب 32 دقيقة ف الماتش د الربع د الكاس د مصر لي كان ربح فيه الأهلي الرجاء المصري بواحد لزيرو و تأهل لنصف النهاية. كان هاداك آخر ماتش ديالو مع الأهلي قبل ما يسلفوه ف 21 يناير 2015 لإتحاد الإسكندرية.

من مور ما سالا العقد ديالو ف اللخر د موسم 2014/2015 مع الأهلي، سنا وردة فابور مع پانيطوليكوص، ف البطولة د اليونان. لعب مع پانيطوليكوص 45 ماتش ماركا فيها 10 د البيوت وعطى فيها 6 د التمريرات الحاسمة، و ف 24 يناير 2017 شراتو پاوك ب 350 ألف ؤرو. مع پاوك، جا الثاني ف الترتيب ف اللخر د الموسم د 2016/2017، وواخا النادي كان ربح النهاية د الكاس د اليونان ف يونيو 2017 ضد أيك أتينا، وردة ما محسوباش ليه ف الألقاب حيث ما كانش ف المجموعة لي كان عيط ليها ديك الساع المدرب ڤلاديمير إڤيتش.

ف 9 غشت 2017، تعلن بلي وردة غادي يمشي مسلف ل لفرقة لبرطقيزية فيرينسي. ف لخر سنا معا لفرقة كونطرة د عام ب قيمة 1.25 مليون ؤرو. واخا هكاك، ف 12 غشت 2017، قالت صحافة لبرطقيزية بلي وردة غادي يمشي من فيرينسي تلتيام مورما سنا. دكر جورنال ريكورد بلي وردة تحرش ب عيالات جوج من لعابا معاه ف لفرقة. ب زيادة على داكشي لي قالو لعابا، لفرقة كانت مستاعدة باش تقطع لكونطرة معاه.

ف 29 غشت 2017، مشا وردة مسلف لأطروميطوص. بقا معاهوم موسم ونص قبل ما يرجع لپاوك، و ف هاد الفترة لعب مع أطروميطوص 42 ماتش ماركا فيها 13 بيت وعطى 9 د التمريرات الحاسمة. مور نص موسم خور مع باوك، مشى وردة عاود مسلف لكن هاد المرة لنادي لاريسا، فين لعب موسم 2019/2020 كامل، شارك فيه ف 23 ماتش فين ماركا 7 د البيوت وعطى فيها 6 د التمريرات الحاسمة.

من مور ما سالا العقد ديالو مع پاوك ف اللخر د موسم 2019/2020، سنا وردة فابور ف 28 شتنبر 2020 مع ڤولوص؛ ما فاتش معاهوم ربع شهر ورجع للمرة الثانية ف المسار ديالو لپاوك، وف هاد المرة كان قريب يدي أول لقب ديالو لي كان غيكون هو الكاس د اليونان، لكن پاوك خسرات جوج لواحد مع أولامپياكوص ف فينال لعب فيها وردة 80 دقيقة قبل ما يدخل بلاصتو ثيوتشاريس تسينڭاراس.

ف 2021 بدا وردة فصل جديد ف المسار ديالو و نتاقل لقبرص. لعب ف اللول مع أنورثوسيس، ومن مور 42 ماتش ماركا فيها 13 لبيت وعطى فيها 9 د التمريرات الحاسمة، مشى ف البدية د عام 2023 لأپول ليماصول. مع أپول ليماصول، لعب وردة 19 لماتش ماركا فيها 4 د البيوت وعطى فيها 4 د التمريرات الحاسمة.

ف 12 غشت 2023، علن الراجا بلي وردة سنا معاه و ولا لعاب ديالو.

### لكاريير معا لمونتخاب
بدا وردة كيلعب ف المنتخب د مصر ف 2015. مع الفراعنة لعب وردة كاس إفريقيا د 2017 و 2019 و ف كاس لعالم د 2018.

ف 26 يونيو 2019، تحيد وردة من لموعسكار د لمونتخاب بسباب تيهامات ب تحرش جنسي. والاكين تيحاد لمصري عاود عيطلو موراها ب يوماين مورما نشر لعاب ڤيديو كيعتادر فيه ف لكونط ديالو ف فيسبوك.

## حياتو شخصية
عمرو هو ولد لعاب د لباسكيط لمصري محسن مدحت وردة.

## مصادر

تصنيف:زيادة 1993
تصنيف:كوايري
تصنيف:مقالات فيها مصدر و 3000 بايت
تصنيف:لعابا د كاس لعالم 2018
تصنيف:ناس حيين
طوبة

**الطوبّة** (ب ) حيوان كينتامي للرتبة ديال القوارض. بصفة عامة، كيتعتابر بلي الأصل ديالو كيرجع للهند و يمكن حتى دول خرى ديال الإقليم الهندوملاوي، ولكن التنقلات ديال الإنسان خلاتو يولي منتاشر اليوم ف ڭاع القارات ديال الكرة الأرضية.

كلمة "طوبة" سمية عامة لي مطلوقة على نواع مختالفين د قوارض، أغلبية ديالهوم (ولايني ماشي كاملين) مصنفين تحت لڭنس طوبّيات . كاينين نواع خرين مسمّين تاهوما "طوبّات" عند عامة الناس، ولاكين لعولاما مصنفينهوم تحت ڭناس خرين ديال لقوارض.

## مصادر


تصنيف:حيوان
تصنيف:قوارض
النادي الأهلي

**النادي الأهلي** فرقة د كورة المقر ديالها كاين ف العاصمة د مصر، القاهرة.

تأسسات الفرقة ف 24 أبريل 1907 وكان المؤسس ديالها عمر لطفي، لي كان باه مغربي.

اليوما الأهلي هي الفرقة لي عندها أكبر عدد د الألقاب ف العالم العربي وف إفريقيا.

## مصادر


تصنيف:فراقي د كورة مصرية
تصنيف:فراقي رياضية د مصر
تصنيف:تأسيسات د 1907 ف مصر
قشلة

[تصغير|هديم ديال قشلة عسكارية فرانساوية ف [تافوغالت، لي تّبنات فاش حتلات فرانسا بني يزناسن ف 1908]]
**القشلة** بلاصة مديورة فين يڭلسو العسكر. لهدف ديال لقشلة هوّ باش تعزل لعساكريا على لمدنيين، و تفرض واحد النوع ديال الديسيپلين، التركيز على لونطريما و الروح ديال لإنتماء ل الجماعة ف الجيش.

ف العادة، لعساكريا لي ڭالسين ف قشلة هوما لي كيكونو مكلفين ب النضام و النقاوة ديالها. مّالين لڭراضات لهابطين كيسكنو مجموعين ف بيوتا كبار، ف لوقت لي لڭراضات لعاليين يقدر يكونو عندهوم بيوتا خاصين ب كل واحد فيهوم.

الستيل د لبني و النضام د لقشلات يقدر يختالف على حساب لبلدان و لمناطق.

## أصل د لكلمة
الكلمة أصلها تركي وجاية من .

## مزاود
* شوف لكلمة ف 

## مصادر


تصنيف:لمعمار
تصنيف:لعسكر
ميرنة

**لميرنة** (السمية لعلمية **Merlangius merlangus**) هوّ نوع ديال لحوت كينتامي ل لفصيلة د الݣديات *Gadidae*.

لميرنة كيتّعتابر كائن مامهددش ف التصنيف ديال لإتحاد لعالمي د لمحافضة على الطبيعة.

## مصادر


تصنيف:حوتات توصفو ف 1758
تصنيف:نواع مامهدداش د ليستا لحمرا
تصنيف:حوتات ديال لميديطيراني
سراق الزيت

**سراق الزيت** رتيبة د لبخوش كاتننتامي للرتبة د الصرصوريات *	Blattodea*.

## مصادر


تصنيف:بخوش
سردين

**السردين** ولا **السرديل** سمية شايعة ديال بزاف د النواع د لحوت من الفصيلة د الرنكات *Clupeidae*.

## لأصل د لكلمة
كلمة "سردين" ف الداريجة جات من لفرانساوية  لي جات من اللاتينية *ساردينا* ، من ليونانية لبالية *سارديني*  ؤلا *ساردينوص* . كانت فرضية كاتڭول بلي هاد لكلمة جابوها ليونانيين لقدام من السمية د ڭزيرة سردينيا (ب ، ساردو)، ولاكين هاد لقضية شككو فيها لعولاما، بسباب لبعد ديال الڭزيرة على ليونان. لإحتمال لأرجح هوّ بلي جات من "صاردونيكس" *sardonyx* لي هوّ نوع د لحجر كيكون لونو حمر بحال اللون ديال شي نواع د السردين. على حساب التوارخي الروماني پلينيوس لقديم، تقدر تكون جات من سارديس لي كانت لعاصمة ديال مملكة ليديا (دابا ف غرب تركيا).

## مصادر

تصنيف:حوتات
فيديريكو كوريينطي

**فيديريكو كوريينتي كوردوبا** (غرناطة، 14 نونبر 1940-سرقسطة، 16 يونيو 2020) كان مستعرب ومعجمي وأكاديمي صبليوني كيشغل الكرسي K ف الأكاديمية الملكية د سپانيا من 2017 حتال 2020.

## السيرة الذاتية
ف 1963، شد كوريينتي كوردوبا إجازة ف الفقه د اللغات السامية من جامعة كومپليتونسي د مدريد. ف 23 يونيو 1967، ناقش ف الكلية د الفلسفة والآداب د نفس الجامعة تيز د الدكتورا ف موضوع *المشاكل د التعددية ف السامية: الجمع د التكسير* قدام لجنة كان كيشكلها فرانسيسكو كانتيرا بورݣوس، رافاييل دي بالبين لوكاس، پيترو مارتينز مونتاڤيز و خواكين بالبي بيرميخو. كان أستاذ اللغة العبرية فيديريكو پيريز كاسترو هو المشرف على الرسالة. خدات الرسالة ميزة حسن جدا بالإضافة للجائزة الاستثنائية (30 ماي 1968).

قرا اللغات السامية، وبالضبط العربية، هاد الشي من غير العلم د اللهجات والآداب د العربية ف جامعات مختالفة ف الدول د شمال إفريقيا (مصر و المغرب) و ميريكان و سپانيا (كومپليتونسي وسرقسطة).

خدم مدير د المركز الثقافي الصبليوني ف القاهرة (1962-65). كان أستاذ د الصبليونية واللسانيات السامية والعبرية ف الجامعة د محمد الخامس ف الرباط (1965-68) و أستاذ د اللسانيات العربية ف الجامعة د دروبسي ف فيلادلفيا (ميريكان) (1968-70). كان باحث علمي ف السامية ف معهد أرياس مونتانو ف المجلس الأعلى د الأبحاث العلمية د سپانيا. كان أستاذ ف الدراسات العربية والإسلامية ف الجامعة د سرقسطة (1976-86، و نطلاقا من 1991) وأستاذ ف الدراسات العربية والإسلامية ف جامعة كومپليتونسي د مدريد (1986-91).

ف 6 أبريل 2017 نتاخباتو الأكاديمية الملكية د سپانيا عضو دائم باش يشغل الكرسي حرف K، لي كان بقى خاوي من مور ما ماتت آنا ماريا ماتوتي، وولات عندو الحيازة الرسمية د الكرسي ف 20 ماي 2018.

مات ف مدينة سرقسطة ف 20 يونيو 2020. كانت عندو 79 عام.
## مصادر

تصنيف:زيادة 1940
تصنيف:ناس تزادو ف غرناطة
تصنيف:وفيات 2020
تصنيف:مقالات فيها مصدر و 3000 بايت
تصنيف:ناس د غرناطة
ستيفن بونسال

**ستيفن بونسال** (29 مارس 1865 - 8 يونيو 1951) كان صحفي ميركياني ومراسل حرب ومؤلف ودبلوماسي ومترجم، ربح الجائزة د پوليتزر د التاريخ ف 1945.

## الصغر ديالو
تزاد بونسال ف بالتيمور، ف ميريلاند، ف 1865. قرا ف مدرسة سينت پول ف كونكورد، ف نيو هامپشاير. كمل قرايتو ف هايدلبيرڭ و بون و ڤيينا. تجوج ب هينريتا فيرفاكس موريس ف مارس 1900. سافر بونسال بزاف. دّاعى بلي مشى لڭاع البلدان د أوروپا و آسيا (بالاستثناء د فارس) و أمريكا الجنوبية.

## صحفي
كان بونسال من بعد مراسل د *[[نيويورك هيرالد]]* (1885-1907), ودار تقارير على صراعات عسكرية منها:

* الحرب الصربية-البلغارية، 1885
* التمرد المقدوني، 1890
* الحرب الشينوية-الجاپونية اللولة، 1895
* التمرد الكوبي، 1897
* الحرب الصبليونية-الميركيانية، 1898
* الرحلة د الإغاثة الشينوية، 1900
* سامار، باتانڭاس، مينداناو، 1901
* ڤينيزويلا، تمرد د ماطاس، الحصار، 1903
* الحرب الروسية-الجاپونية، 1904-1905

كان مراسل أجنبي د *[[نيويورك تايمز]]* ف 1910-1911.

## دبلوماسي
ف 1891-1896, شغل بونسال منصب سكرتير وقائم بالأعمال د البعثة الدبلوماسية د ميريكان ف پيكين وسيول وطوكيو. خدم حتى واحد الفترة قصيرة ف السفارة د ميريكان ف مدريد.

## الحرب العالمية اللولة
ف الحرب العالمية اللولة، خدم بونسال ف القوات د المشاة د ميريكان بالرتبة د ملازم عقيد. من بعد، كان هو المترجم الخاص د الرئيس ووډرو ويلسون ف المؤتمر د السلام د 1919 ف باريس .

## من بعد
ف 1945، ربح الجائزة د پوليتزر د التاريخ بفضل *خدمة ما مكمولاش* (1944) لحرب لعالمية لول لي كانت مذكرات كاتوصف التجارب ديالو ف المفاوضات د معاهدة السلام د باريس وڭاع الصراعات الداخلية بين الحلفاء ولي فيها كيهضر بواحد الطريقة فيها بزاف د التوصيف على المحنة د العسكر لي كانو تضربو وعلى العائلات ديالهوم.

"حتى شي حد خور ما قدر يقدم المحنة د الناس الدراوش د أوروپا، ف علاقة مع التوتر لي طبع السرية د المؤتمر، وقليل لي كتبو على الحرقة ديالهوم كيما العقيد بونسال بواحد الطريقة لي ف نفس الوقت فيها بزاف د الموضوعية ومؤثرة بزاف"(المجلة د تايم).

ولدو الثاني، فيليپ بونسال، كان دبلوماسي مهني. واحد ولدو واحد آخر، دادلي بونسال، كان قاضي ف المحكمة د المقاطعة د الجنوب د نيويورك.

## مصادر

تصنيف:زيادة 1865
تصنيف:وفيات 1951
تصنيف:ناس ربحو جايزة پوليتزر
تصنيف:كاتب ميريكاني
تصنيف:مقالات فيها مصدر و 3000 بايت
عبدالسلام بولعيش

**عبد السلام بولعيش** حكواتي و فنان تشكيلي مغربي أصلو من طانجا، ترجم ليه پول بولز شي حجايات ديالو من الدارجة للنݣليزية. تقراو الحجايات د بولعيش ف الجامعة.

بولز طرجم ليه تلاتة د لحجايات قصار و وحدة طويلة. بولعيش كان خدام تا شيفور د الطاكسي.

## مزاود
* طرجامة ب لعربية ديال وحدة من لقيصاص ديالو: 

## مصادر

تصنيف:ناس حيين
تصنيف:ناس د طانجا
محمد زنيبر

**محمّد زنيبر** (3 غشت 1925 - 1993) كاتب د القصص و مؤرخ مغريبي.

تزاد ف مدينة سلا، شد دكتورا د السلك الثالث ف باريس ف 1967.

خدم أستاذ جامعي ف الكلية د الأدب والعلوم الإنسانية ف الرباط حتى مات ف 1993.

نضم ل إتحاد كتاب المغرب من التأسيس ديالو و تنتاخب عضو ف المكتب المركزي لي نباثق من المؤتمر الثالث لي تعقد ف دجنبر 1970. ساهم ف الإشراف على التحرير د مجلة "الثقافة المغربية"، وكان من جهة خرة عضو ف الهيئة الإستشارية د مجلة "الكتاب المغربي".

## من المؤلفات ديالو

* **الهوا الجديد**: قصة، دار النشر المغربية، الدارلبيضا، 1971 (صدر نفس الناشر طبعات خرى من الكتاب ف 1983 و1984 و1985)
* **الشابل**: مسرحية، دار النشر المغربية، الدارلبيضا، 1975.
* **خطوات التلفة**: قصة، دار النشر المغربية، الدارلبيضا، 1986.
* **صفحات من الوطنية المغربية: من الثورة الريفية للحركة الوطنية**، دار النشر المغربية، الدارلبيضا، 1990.
* **العروسة د أغمات**، دار النشر المغربية، الدارلبيضا، 1991.
* **الإسلام من البدية اللولة حتى للخر د الدولة الأموية: من 13 ق هـ ل 132 هـ**، الرباط، المطباعات د المغرب الكبير، 1973 (ب العربية و الفرانساوية)
* **الدولة الإسلامية الكبيرة ف الظل د الخلافة العباسية**: نصوص تاريخية معزولة / جمعها وستفها وشرح واحد من النصوص النموذجية ف الباب ديالو محمد زنيبر، دار النشر المغربية، الدارلبيضا، 1984 (ب العربية و الفرانساوية)
* **فرانز فانون ولا المعركة د الشعوب المتخلفة** / محمد زنيبر و مولود معمري و محمد برادة، دار الكتاب، الدارلبيضا.
* **البيان المغرب في أخبار الأندلس والمغرب: القسم د الموحدين** / ابن عذاري المراكشي، تحقيق د محمد إبراهيم الكتاني و محمد بن تاويت و محمد زنيبر و عبد القادر زمامة، الجمعية المغربية للتأليف و الترجمة و النشر، الرباط، دار الثقافة، البيضاء، 1985، دار الغرب الإسلامي، بيروت، 1985.
* **إفريقيا**/ تأليف د مارمول كاربخال، ترجمة د محمد حجي ومحمد زنيبر و محمد الأخضر واحمد بن جلون، ثلاثة د الأجزاء، دار نشر المعرفة، الرباط، 1989.
* **بين جوج صوات**، رواية.

## مصادر

تصنيف:زيادة 1923
تصنيف:ناس تزادو ف سلا
تصنيف:وفيات 1993
تصنيف:توارخي مغريبي
تصنيف:كتاتبيا مغاربا د لقرن 20
تصنيف:ناس د سلا
تصنيف:مقالات فيها مصدر و 3000 بايت
تصنيف:توارخيا مغاربا د لقرن 20
صبيطار 20 غشت الإقليمي أزرو

**صبيطار 20 غشت** أزرو ولا المركب الإستشفائي إفران، هو صبيطار إقليمي كاين فمدينة أزرو دشنو وزير الصحة المغريبي الحسين الوردي نهار الخميس 13 يوليوز 2017، بميزانية وصلات فالمجموع ل 131 مليون و738 ألف درهم. المساحة ديال هاد الصبيطار 7900 متر مربع، و الهندسة ديالو عصرية، و تايهز 64 ناموسية. هاد الصبيطار موجه أساسا للسكان ديال إقليم إفران، الشي لي وفر عليهم التنقل تا لمدينة مكناس باش يتعالجو.

## لأقسام
لأقسام لي كاينين ف هاد السبيطار:
* قسم د الجراحة
* قسم ديال الطب د العيون والنيف والحنجرة والودنين
* قسم د المستعجلات
* قاعة دالإنعاش
* صبيطار ديال الصباح
* 5 ديال القاعات دالعمليات الجراحية
* قسم ديال الترويض
* لابو
* قسم ديال التعقيم
* فرماسيان
* مشرحة و فريڭو دالموتى
* قسم الطفل والأم

## معرض التصاور

فيشي:Hôpital Provincial 20 Août Azrou 3.jpg|alt=
فيشي:Hôpital Provincial 20 Août Azrou.jpg|alt=
فيشي:Hôpital Provincial 20 Août Azrou 2.jpg|alt=


## مصادر

تصنيف:صحة ف لمغريب
تصنيف:أزرو
نوع مامهددش

[تصغير|ل[مش الرملي واحد من النواع لي مامهدداش]]
**مامهددش** (ب النڭليزية **Least concern**) هوّ وصف ديال لحالة د لحفاضة ديال شي كائن حي ف السيستيم لي دايرو لإتحاد لعالمي د لمحافضة على الطبيعة، لي كينطابق على كائنات لي ماشي مهددة ب لإنقراض. من بين لكائنات لمعروفة لي داخلة ف هاد التصنيف كاين النحل، لفيران، شجر لعرعار، و بنادم. هاد التصنيف كيتخدّم بعدما كيتحسبو عدد لأفراد ديال شي نوع، و كايبيّن بلي ماغاديش ينقص هاد لعدد ف أي وقت قريب على حساب التوقعات.

كاينين دابا 14033 نوع حيواني، و علاين 1500 نوع د لعشوب ف هاد التصنيف.

## مصادر

تصنيف:طابيعة
تصنيف:ليستا لحمرا د النواع لحية
تصنيف:نواع مامهدداش د ليستا لحمرا
نور الدين عتاب

**نور الدين عتاب** (مزيود ف 11 نونبر 1983، توفى ف 28 يناير 2023) مومتيل صبليوني مغريبي.

عتاب أصلو من تمارة، و كان هاجر ل سپانيا ملي كان عندو 24 عام، و خدم ف التمتيل و تا ف الطرجامة لفورية على نيتفليكس. مات ف لبحر على عمر د 39 عام بعدما طاح من باطو ديالو فين كان راكب.

## أعمال ديالو
عتاب شارك ف عدد د السيريات د التلفازة و لأفلام لقصيرة ب الصبليونية:
* **2021**: جوج حلقات د 30 Monedas

## مصادر

تصنيف:مومتيلين مغاربا د لقرن 21
تصنيف:وفيات 2023
تصنيف:مقالات فيها مصدر و 3000 بايت
تصنيف:زيادة 1983
روحانية كارديكية

**روحانية** ( نݣليزية : Spirtism ) و كتسمى حتى لكارديكية ( نݣليزية : Kardecism ) تأسسات ف فرانسا ف نص نتاع لقرن 19 على يد لكاتب و لمعليم ألان كارديك، و هو كيشرح على حساب نظرة لمسيحية رحلة و دورة لي كتدوز منها روح باش ترجع لوجود لمادي مور لموت نتاع لجسد لقديم لي سكنات فيه و حتى تطور لي كتدوز منو هاد لعملية و كيربطو لمفهوم نتاع " روحانية لكارديكية " مع مفاهيم فلسفية و علمية و بانت لحركة لكارديكية بحال تحديد لمجال روحاني و تجديد حتى لشي ممارسات روحانية لي كانو منتاشرين ف ؤروپا و امريكا شمالية.

تصغير|تصويرة لمؤسس نتاع روحانية لكارديكية " ألان كارديك "

## اصل نتاع سمية
بانت لكلمة نتاع روحانية من كلمة نݣليزية  Spiritism  و لا كلمة روح " Spirit " و سمية تانية لي هي كارديكية و لي جاية من سمية نتاع مؤسس لمجموعة " كارديك " و لي دار هاد لقب عام 1857 ف لكتاب ديالو " كتاب نتاع الارواح "  

## لإيمان عند روحانيين لكارديكيين
لعقيدة نتاع لكارديكيين روحانيين كتكون من 5 ديال حوايج أساسية و لي معروفة ب " لكتابة روحانية " Spiritist Codification و هاد 5 نتاع لحوايج هوما:

* لكتاب نتاع الارواح
* كتاب نتاع لوسطاء
* لإنجيل و لكن كيفسروه بتفسيرات روحانية
* رب واحد
* لجنة و جهنم

و كيأمنو روحانيين لكارديكيين حتى ب " لحوايج تكميلية " و هوما امور بحال لإيمان بالنشر نتاع لخير و تحسين لأخلاق نتاع بنادم و حتى تواصل مع الارواح

## ديموگرافيا نتاع روحانية لكارديكية
على حساب ما قال " مجلس لعالمي نتاع روحانيين " انه روحانية لكارديكية كاينة ف 36 دولة ف لعالم و لبريزيل كتعتبر هي اكثر دولة فيها لكارديكيين كيوصلو لشي 4 مليون واحد تقريبا و فالعالم كامل كاين تقريبا 13 مليون روحاني كارديكي و مفرقين ف دول ؤروپية و أمريكية بحال ألمانيا و فرانسا و لبريزيل و هولاندا و طاليان و لمكسيك و لبرطقيز و غيرهم.

## مصادر


تصنيف:دين
تصنيف:مقالات فيها مصدر و 3000 بايت
ليسي طارق بن زياد

**ليسي طارق بن زياد** (كوليج بيربير قبل) هو مؤسسة تعليمية فمدينة أزرو، ؤ وحدة من أقدم المؤسسات التعليمية فالمغريب، تأسسات عام 1927 على يد المستعمر الفرانساوي فالفترة د الحماية الفرانساوية على المغريب، ؤ رتابطات سميتها بسياسة التفريق لي نهجاتها فرانسا بين الأمازيغ والعرب. فاش تأسسات هاد المؤسسة تخصصات فتعليم ولاد الأمازيغ بوحدهم. هاد ليسي كاين فمدينة أزرو، إقليم إفران فالأطلس المتوسط، فجهة فاس مكناس. و مشهور بالهندسة الأوروپية ديالو على شكل حرف b لي هو الحرف اللولة فكلمة (Berber بربر).

## ناس قراو فيه
* لمحجوبي أحرضان
* محمد أوفقير
* محمد شفيق
* رشيد إدريسي

## مصادر


تصنيف:مؤسسة ف لمغريب
تصنيف:تعليم ف لمغريب
تصنيف:إقليم إيفران
معابنادمي

[تصغير|250x250بك|الحمام كيتخلط مع السياح ف [البندقية]]
**المعابنادمي** () خليقة كاتعيش حدا بنادم وكاتقلب على الفايدة على ظهرو على حساب الدعوة كيف دايرة ف البلاصة فين هاد بنادم كاين. الكلمة ديال معابنادمي كيدخلو فيها بزاف د النواع لي يقدر الواحد يحسبها بلاوات ولا نبتات كاتضر، ولكن ما كيدخلوش فيها الحيوانات ديال الدار. من البلايص فين كيعيش بصفة عامة المعابنادمي كاين الديور والجرادي والفوارم والخلاوات والبلايص لي حدا الطرقان والطاروات د الزبل.

## مصادر


تصنيف:مملكة (بيولوجيا)
جامع الحسن اللول د أزرو

**جامع الحسن اللول** ولا جامع **آيت غريس**، هو أقدم جامع فمدينة أزرو، إقليم إفران أسسو السلطان العلوي الحسن الأول بن محمد لي حكم المغرب بين 1873م حتى لعام 1894م، و كان لبني ديالو بمثابة النوا اللولة ديال الإزدهار ديال مدينة أزرو

## معرض التصاور

فيشي:Mosquée Hassan I Azrou 4.jpg|alt=
فيشي:Moulay Hassan I Azrou Mosque.jpg|alt=
فيشي:Hassan I Azrou Mosque.jpg|alt=
فيشي:Mosquée Hassan I Azrou 5.jpg|alt=
فيشي:Mosquée Hassan I Azrou 6.jpg|alt=


## مصادر

تصنيف:جامع ف لمغريب
تصنيف:أزرو
الأفاق السلاوي

**الأفاق السلاوي** هيّ فرقة مغريبية د كورة من مدينة سلا. تأسسات فـ2004، وكتلعب فتيران حي الرحمة اللي كيهز 1000 مشجع. هاد لفرقة كاتلعب ف لبوطولة د لقسم التالت هواة.

## اللعابا

* Léon Bernard Meizou
* أيوب الركيك
## الشعار

فيشي:الأفاق السلاوي - ACAS Slaoui.png|الشعار الحالي ديال **الأفاق السلاوي**


## مصادر

## شوف تا

* الأنوال السلاوي
* الصفاء السلاوي

تصنيف:سلا
تصنيف:فراقي د كورة مغريبية
المركب الرياضي أزرو

تصغير|308x308بك
**المركب الرياضي أزرو** هو مجموعة ديال المرافق الرياضية فمدينة أزرو، إقليم إفران، جهة فاس مكناس فالمغريب، هاد المركب جا مباشرة تحت الصخرة المشهورة ديال المدينة أقشمير، و يمكن لأي واحد زار لمدينة يطلع عليه من فوق الصخرة. هاد المركب الرياضي كايتكون من قاعة مغطية متعددة التخصصات، ؤ تيران ديال الكورة دالڭازو، ؤ تيران دالكورة دالتراب، ؤ حلبة ديال لاطليتيزم، ؤ قاعة شرفية ؤ ڤيستيير، ؤ إدارة، ؤ بيسين.

## مصادر

تصنيف:تيرانات د كورة ف لمغريب
تصنيف:أزرو
فضاء الذاكرة التاريخية للمقاومة والتحرير أمير الأطلس

**فضاء الذاكرة التاريخية للمقاومة والتحرير أمير الأطلس** هو فضاء سوسيوثقافي تربوي تابع إداريا للمندوبية السامية د قدماء المقاومين و أعضاء جيش التحرير. هاد الفضاء تسمى بأمير الأطلس على سمية مدرسة أميرة الأطلس الإبتدائية لي تم تعويضها بهاد الفضاء، هاد المدرسة أسساها الملك محمد الخامس عام 1947، و سماها على سمية ولدو لي هو الملك الحسن التاني. هاد الفضاء كاين فمدينة أزرو، إقليم إفران، والهدف ديالو هو يحافظ على الذاكرة التاريخية د المنطقة المرتابطة بالكفاح الوطني على قبل الحرية والإستقلال. هاد الفضاء تايستهدف بالأساس الفئة ديال الصغار. وسط من هاد الفضاء تالقاو متحف ديال المقاومة وجيش التحرير، ؤ قاعة د لقراية، ؤ قاعة ديال الندوات، ؤ قاعة متعددة الوسائط، ؤ مقصف ؤ جامع. و تايدّارو فيه بزاف ديال الندوات العلمية.تصغير|305x305بك

## مصادر

تصنيف:متاحف د لمغريب
تصنيف:مقالات فيها مصدر و 3000 بايت
المركز الثقافي أزرو

**المركز الثقافي أزرو** هو مؤسسة ثقافية فمدينة أزرو المغربية، تدشنات عام 2016. هاد المركز كاين وسط المدينة، ؤ تايتكون من 2 طيقات أو بزاف دالمرافق.

## مرافق المركز
* مكتبة للصغار مساحتها 196 ميترو مربع ؤ فيها 2000 كتاب و 20 طبلة و فضاء دالألعاب.
* مكتبة ديال لكبار، المساحة ديالها 206 ميترو مربع ؤ فيها 5000 كتاب و 60 طبلة
* قاعة ديال لمعالجة د لكتوبا
* فضاء ديال لمعارض الفنية و التشكيلية مساحتو 163 ميترو مربع
* قاعة ديال الندوات مساحتها 175 ميترو مربع ؤ كاتهز 120 بلاصة
* قاعة د المعلوميات، فيها 12 أورديناتور مربوطين بالإنترنيت
* قاعة د الورشات كاتكوّن من تلاتة د القاعات، مساحتها 113 ميترو مربع، ؤ كاتهز 100 بلاصة
* متحف تراث الأطلس المتوسط (المتحف الأمازيغي)

## متحف التراث الأمازيغي
تصغير|451x451بك
الهدف من هاد المتحف هو يبرز الغنى ديال التراث دالمنطقة دالأطلس المتوسط و يتمن المنتج السوسيو ثقافي دالمنطقة. هاد المتحف مكوّن من 3 د القاعات د العرض:

* **القاعة 1:** مساحتها 206 ميترو مربع، كايتعرضو فيها قطع ديال المعدن ؤ الحفريات ؤ الحجر ؤ جدورا د الشجر د المنطقة بحال الأرز و البلوط و العرعار، هاد القاعة فيها تا النباتات دالريحة و ديال الدوا لي فالمنطقة، ؤ طابلوات على الجغرافيا د المنطقة ؤ المشاكل البيئية لي كاتواجها
* **القاعة 2:** هاد القاعة متخصصة فالتراث الثقافي اللامادي، بحال الحرفة و الفنون التقليدية د المنطقة، كايتعرضو فيها المجوهرات الأمازيغية و اللباس التقليدي د الراجل و المرا، و المكحلات الألات دالموسيقى و الزرابي، ؤ طابلوات على التراث الثقافي دالمنطقة والترحال و المهرجانات.
* **القاعة 3:** متخصصة فالتراث الأثري التاريخي، المساحة ديالها 163 ميترو مربع، فيها القطع الأثرية لي تكتاشفات فالمنطقة، منها لي تايرجع لما قبل التاريخ، ؤ لي تايرجع لما قبل الإسلام، ؤ لي تايرجع للفترة الوسيطية. هاد القطع تالقاو فيها ادوات حادة د الصيد، و الفخار والخزف، و العضام، و السنارات، و الرحى، ؤ الحفريات د الحيوانات بحال الدب لي تكتاشف فمغارة إفري أوسعيد، زيادة على لحلي و الزاج و غيرها.

## مصادر

تصنيف:متاحف د لمغريب
تصنيف:مقالات فيها مصدر و 3000 بايت
برام مولينار

**برام مولينار** (مزيود ف 1961، توفى ف 3 غشت 2023) كان أنفورماتيسيان و فاعل خير هولاندي، لي كان معروف ف لمجال د الصوفتوير بلي هوّ لمخترع و الديكتاتور لمزيان مدى لحياة ديال ڤيم، لي هوّ إديتور مشهور ديال التيكست ف السيستيم د لينوكس. كان أسس و دعم صندوق الرعاية ب لأطفال د هولاندا *ICCF Holland*، لي هوّ مونضامة لاحوكومية كاتدعم الضحايا د السيدا ف ؤڭاندا، و كان كيشجع على التبرع ليها ب ليعتيماد على الشعبية ديال ڤيم.

من يوليوز 2006 تال شتنبر 2021، مولينار كان خدام معا ڭووڭل ف لفرع ديال زيوريخ، فين كان عاون ف تطوير ڭووڭل كالندر *Google Calendar*. لمشاكل الصحية عندو بداو من أكتوبر 2022، و ف 5 غشت 2023 لعائلة ديالو علنات بلي مات يوماين قبل بسباب "موشكيل صحي لي تفاقم بزّربة". لمانطونونص ديال ڤيم ولّا شادّها كريستيان براباند لي كان مساهم ف لمشروع.

## لكاريير
ف 1985، مولينار خدا ديپلوم ف لهنداسة د التريسينتي من جامعة ديلفت د الطيكنولوجيا. تلت سنين موراها شرا ؤرديناتور ديال لماركة أميڭا (لي حبسات ف 1996)، لي ماكانش فيها لإديتور د التيكست ڤي أي *Vi*. حاول يجرب كلونات ديال ڤي أي لي يخدمو ف أميڭا، ولاكين ضطر باش يبدّل ف لكوض سورس ديال پروڭرام سميتو ستيڤي *Stevie*، باش يوصل ل نفس الصلاحيات لي متوفرين ف ڤي أي. هادشي عطا لڤيرسيون اللولة ديال إديتور د التيكست لي تسمى "ڤي أي إميتيشن" *Vi IMitation* (يعني "تقليد ديال ڤي أي") ؤلا ب ختصار "ڤيم".

لڤيرسيون 1.22 د ڤيم خرجات ف 1992، و تبدلات فيها السمية د لپروڭرام ل "ڤي أي إمپروڤت" *Vi IMproved* (يعني "ڤي أي مطوّر"). ڤيم كيتّعتابر "خيروير" *charityware*، حيت لمداخيل من التبرعات لي كيجيوه كيمشيو ل لقضايا لخيرية. و ربح بزاف د لجوايز و كيتّعتابر من أكتر ليديتورات د التيكست ف الشعبية ديالهوم.

بديل=The opening screen of Vim|تصغير|الشاشة د الدخلة ديال Vim
من غير هادشي، مولينار خدم ف ڭووڭل على ڭووڭل كالندر، و كانو عندو پروجيات خرين بحال پروڭرام ديال لبني د الصوفتوير كتبو ب لپايثون سميتو *A-A-P*، لي داير بحال مييك، و لونڭاج د لبرماجة سميتو زيمبو *Zimbu* لي كيركّز على لقابلية د لقراية ديال لپروڭرامات. مولينار كان عضو ف لڭروپ د لخدايميا د هولاندا ديال ؤنيكس، و ف عيد ميلاد نمرة 25 ديال لڭروپ، عطاوه جايزة تكريم على لمساهمات ديالو ف الصوفتوير ب مصدر محلول، بشكل عام، و ب لخصوص ڤيم.

### لأعمال لخيرية
مولينار أسس *ICCF Holland*، مونضامة لاحوكومية كاينة ف كيبال، ؤڭاندا، و لي كاتعتاني ب الدراري الصغار لي ماتو واليديهوم ب السيدا. ف 1994، تطوع كا موهنديس ديال الصرف الصحي ف مركز ديال الدراري الصغار ف كيبال. لمرة اللخرة لي كان مشى فيها تماك كانت قبل الجايحة د كوڤيد 19.

## مصادر

## مزاود

* 

تصنيف:وفيات 2023
تصنيف:زيادة 1961
تصنيف:مقالات فيها مصدر و 3000 بايت
طاوية

**الطاوية** (ب الشينوية : 道教) و هو دين و لا فلسفة جاية من الشينوا و كتأكد بلي لواحد خاصو يعيش ديما و يندامج مع طاو. هاد الدين ولا لفلسفة تأسسات على يد لفيلسوف الشينوي لاوتسو.
[تصغير|ال[رشمة|رمز نتاع لفلسفة الطاوية]]

## أصل السمية
أصل نتاع السمية جاي من كلمة نتاع "طاو" كتعني "الطريق". و هو واحد لمفهوم لي منتشر ف لمدارس الشينوية التقليدية و لي كيحاول يشرح لمضمون و النمط و الطريقة و لمصدر ديال أي حاجة كاينة ف الحياة.

## لمعتقدات نتاع الطاويين
الطاويين عندهم بزاف نتاع لمعتقدات و كاين منها:

* الطاوية ديانة لي هي أحادية يعني بلي كتأمن بلي هاد لكون جا من مادة وحدة و ما كاينش ختلاف ف مصدر كل حاجة ولّا ختلاف ف لمادة.
* التلاتة النقيين هوما بحال الألهة.
* الطاو ما عندوش شي شكل معين هو كيان ولّا حاجة ماكتشافش و الطاويين ما عندهمش تصور بلي كتشبه للبشر
* حترام الناس لي ساهمو ف تطوير لفلسفة و الدين الطاوي.
* ف طاوية منين كتقال عبارة نتاع "الإندماج مع طاو" ولا "لعيش مع طاو" ماشي ضروري يكون الإندماج ب الروح. بل يقدر حاجة خرى لي ماشي معروفة ماشي بحال السيخية و لهندوسية لي كيأكدو بلي الإندماج غايكون بروح.

[تصغير|[لاوتسو و هو لمؤسس نتاع لفسلفة الطاوية]]

## لكتاب لمقدس ف الطاوية
لكتاب نتاع طاو تي تشينݣ كتاب لمقدس ف الطاوية و كيقولو بلي لي كتبو هو لاوزي ف لقرن 6 قبل لميلاد واخا هادشي ماشي مؤكد 100٪ بلي هو لي كتبو.

## الطقوس ف الطاوية
الطقوس نتاع الطاوية كتيرة بزاف و من أبرزها لمهرجانات الشعبية الشينوية لي فيها لموسيقى التقليدية. و كاين شطحات كتيرة بحال "شطحة السبع و التنين". و كاينة حتى الرياضة نتاع لكونݣفو. و كاينين طقوس ممنوعة ف الطاوية بحال الدبيحة نتاع لحيوانات و التقديم ديالها بحال قربان للألهة و لا طاو.

## ديموگرافيا نتاع الطاوية
كيوصل عدد لأتباع نتاع الطاوية ل شي 12 مليون واحد متوزعين بزاف ف الشينوا و طايوان و كاينين حتى ف ڤييطنام و الجاپون. و شكّلات الطاوية تاريخ ديني و فلسفي كبير ل بزاف نتاع الدول ف شرق نتاع أسيا.

## مصادر


تصنيف:دين
تصنيف:مقالات فيها مصدر و 3000 بايت
مجمع الصناعة القليدية أزرو

**مجمع الصناعة التقليدية فأزرو** هو مؤسسة متخصصة فالتنمية ديال الصناعة التقليدية، كاينة فمدينة أزرو ف إقليم إفران ف جهة فاس مكناس. تايخدم هاد المجمع باش يزيد للقدام بلحرافي التقليدية دالمنطقة، بحال النجارة الفنية، والجلد والحدادة الفنية و الحجر دالرخام، والمصنوعات النباتية والمنسج ـو تا التقطير دلعشوب دالريحة ؤ دالطب ؤ المصبرات. لحرايفيا د المنطقة تايصنعو منتجات تقليدية فالمجمع، ؤ تايعرضها المجمع على الزوار يلا بغاو يشريوها.
تصغير|306x306بك|مجمع الصناعة التقليدية

## مصادر

تصنيف:ترات تقافي
تصنيف:أزرو
قصبة أيت يحيى أوعلا

**قصبة آيت يحيى أو علا**، ؤ معروفة تا ب "**المكسيك**"، هو دوار مغريبي مجمع، والمركز ديال جماعة تيڭريڭرا، بعيد بربعة كيلوميتر على مدينة أزرو. هاد الدوار كاين فإقليم إفران جهة فاس مكناس، تاينتامي لدائرة أزرو، جماعة تيڭريڭرا، مشيخة آيت يحيى أو علا، السكان ديال هاد الدوار وصل ل2819 بنادم على حساب الإحصاء ديال عام 2014.

## مصادر

تصنيف:لمغريب
تصنيف:پاجات كاتخدم خاصيات ديال ويكيداطا
تصنيف:پاجات كاتخدم خاصية ديال P421
تصنيف:پاجات كاتخدم خاصية ديال P1082
تصنيف:پاجات كاتخدم خاصية ديال P2044
تصنيف:پاجات كاتخدم خاصية ديال P131
تصنيف:پاجات كاتخدم خاصية ديال P17
تصنيف:پاجات كاتخدم خاصية ديال P625
تصنيف:پاجات كاتخدم خاصية ديال P1448
تصنيف:پاجات كاتخدم خاصية ديال P18
تصنيف:دوار ف لمغريب
سوق الحد

**سوق الحد** ولا **حد واد إفران**، هو مركز قروي ف جماعة واد إيفران ف المغريب، ف إقليم إيفران، دائرة أزرو، فالأطلس المتوسط فالجهة ديال فاس مكناس. هاد المركز عايش فيه 2723 بنادم، تايعشيو ف 758 أسرة على حساب الإحصاء العام دالسكن والسكنى ديال عام 2014.
## مصادر

تصنيف:بلايص مسكونين ف إقليم إيفران
سيدي عدي

**سيدي عدي**، هو مركز قروي ف جماعة سيدي المخفي المغريبية ف إقليم إفران، دائرة أزرو، ف الأطلس المتوسط داخل فاس مكناس. هاد المركز تايعيش فيه 4217 بنادم، كايعيشو في 1102 أسرة على حساب الإحصاء ديال 2014.
## مصادر

تصنيف:جهة فاس مكناس
تصنيف:بلايص مسكونين ف إقليم إيفران
واد إفران

تصغير|واد إفران
**واد إفران** هو واد كاين ف إقليم إيفران، تايقط جماعة واد إفران ل تسمات عليه، و تايدوز على المركز د الجماعة لي هو سوق الحد، هاد الواد تاينبع فالأطلس المتوسط، بالضبط من زاوية إفران لي تايشكل فيها شلالات زاوية إفران.

## مصادر

إ
ولاد عياد (توضيح)

هادي صفحة د التوضيح، **ولاد عياد** يمكن يكونو عندها هاد لمعاني:

* ولاد عياد: جماعة ف إقليم تاونات.
* ولاد عياد (لفقيه بن صالح): مدينة و جماعة حضرية ف إقليم لفقيه بنصالح.

تصنيف:صفحة توضيح
موحا أوحمو الزياني (توضيح)

هادي صفحة د التوضيح، **موحا أوحمو الزياني** يمكن يكونو عندها هاد لمعاني:

* موحا أوحمو الزياني: قايد ؤمقاوم مغريبي ضد ستيعمار لفرانصاوي
* موحا أوحمو زاياني (جماعة): جماعة قروية كاينة ف إقليم خنيفرة

تصنيف:صفحة توضيح
بن البنا لمراكشي

**أبو العباس أحمد بن محمد بن عثمان الأزدي المراكشي، المعروف باسم ابن البنا المراكشي،** (تولد فـمراكش سنة **1256م** – وتوفى فـ**1321م**) م، فلوّل ديال عهد المرينين، ماطماتسيان و فلكي مغريبي كانو عندو مساهمات كتيرا فلماط خصوصا فالجبر و الهندسة. هو عالم رياضيات وفلك مغربي من أبرز علماء العصر المريني. كيعتبر من بين العلماء اللي ساهمو بشكل كبير فـتطوير الجبر والهندسة وعلوم الفلك فالمغرب والأندلس. كان من العلماء الموسوعيين اللي جمعو بين المعرفة النظرية والتطبيق العملي، وخلّى بصمة عميقة فـتاريخ العلوم الإسلامية.
تصغير|الحفرا لي فالقمر لي مسميا المراكشي

## النشأة والتعليم
تزاد ابن البنا فمدينة مراكش فمنتصف القرن الثالث عشر، فمرحلة انتقالية بين نهاية حكم الموحدين وبداية العهد المريني. ترعرع فبيئة علمية، وتلقّى التعليم ديالو على يد كبار العلماء فـفاس ومراكش، خصوصاً فمجالات الرياضيات، المنطق، والنجوم. كان كيعرف بذكائه الكبير وقدرته على التحليل الدقيق للمسائل الرياضية، وبدأ التأليف وهو باقي شاب. في البداية خدم كمدرس فـمدرسة ابن يوسف العتيقة، ودرّس فيها الحساب والفلك والهندسة.

## إسهاماته العلمية
اشتهر ابن البنا المراكشي بكتاباته الغزيرة فـمجال الرياضيات، وكان من أوائل اللي جمعو بين النظرية والتطبيق. من بين أهم كتبو:

أعماله كانت مصدر إلهام لكثير من العلماء المغاربة والأندلسيين من بعده، بحال القلصادي وابن غازي المكناسي، واللي اعتمدو على كتبه كأساس فتعليم الرياضيات.

## إنجازاته في الفلك
ابن البنا المراكشي ما كانش غير عالم حساب، بل حتى فلكي بارز. دار جداول فلكية دقيقة كانت كتستعمل لتحديد أوقات الصلاة ومواقع النجوم. كان كيعتمد على أدوات فلكية مغربية من اختراعه أو تطويره، وكتب شروحات حول كيفية استخدام الإسطرلاب. الاهتمام ديالو بالفلك خلاه يوصل لإنجاز عالمي بعد قرون، بحيث فـسنة **1976** الاتحاد الفلكي الدولي (IAU) سمّى عليه **حفرة على سطح القمر** باسم **"Al-Marrakushi"** تكريماً لإسهاماته العلمية.

## تأثيره وإرثه العلمي
ابن البنا المراكشي بقا من الأسماء اللامعة فـتاريخ العلوم الإسلامية، وكان تأثيره واضح على تطور الرياضيات فالمغرب والأندلس. مؤلفاته كانت كتدرّس فـالمدارس المغربية حتى القرن 18، خصوصاً فـجامع القرويين ومدرسة ابن يوسف. أفكارو فمجال الجبر كتعتبر سابقة لوقتها، بحيث استعمل الرموز والمعادلات بأسلوب قريب من اللي غادي يطوروه الأوروبيين من بعد فالعصور الحديثة.

## تكريمه بعد الوفاة
بعد قرون من الوفاة ديالو، تم الاعتراف بالمكانة العلمية ديال ابن البنا المراكشي عالمياً. فـسنة **1976**، الاتحاد الفلكي الدولي سمّى حفرة على القمر باسمه "Al-Marrakushi" تخليداً لإرثه الفلكي. هاد الاعتراف كيأكد الدور الكبير اللي لعبوه العلماء المغاربة فبناء الحضارة العلمية العالمية.

## مراجع
   

تصنيف:زيادة 1256
تصنيف:وفيات 1321
تصنيف:ناس د مراكش
تصنيف:شخصيات عندها كتر من تاريخ د لوفاة ف ويكيداطا
تصنيف:زيادة 1257
تصنيف:ناس توفاو ف مراكش
تصنيف:كتاتبيا مغاربا د لقرن 14
ماتريس

تصغير|ماطريس <math>m \times n </math> بحيت <math>m</math> كاتمتل لعدد د الصفوفا (أفقي)، و <math>n</math> كاتمتل لعدد د لعمايد (عمودي). كلا عنصر ف لماطريس كيتّكتب ب تحديد النمرة د الصف و لعمود ديالو، متلاً <math>a_{21}</math> هوّ لعنصر لي كاين ف الصف التاني ف لعمود اللول
ف لماط، **لماتريسات** هوما طابلوات ديال النماري، الرموز، أولا عبارات مستفين على شكل سطورا ولّا كولونات. كيتستعملو خصوصا ف الجبر الخطي فين كيمتلو تطبيقات خطية. هادشي علاش الأغلبية ديال النتائج النضرية ديال الجبر الخطي يمكن لهوم يتكتبو على شكل خاصيات ديال الماتريسات. متلا الضرب ديال الماتريسات كيمتل التركيب ديال التطبيقات الخطية.

متال د ماطريس فيها جوج صفوفا و تلاتة د لعمايد:
\begin{bmatrix}1 & 9 & -13 \\20 & 5 & -6 \end{bmatrix}

## مصادر


تصنيف:لماط
تيفنوت

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "LineString",
        "coordinates": [
          [ -7.812504, 31.146071 ],
          [ -7.889684, 31.104806 ],
          [ -7.900613, 31.08225 ],
          [ -7.912824, 31.050886 ],
          [ -7.929614, 31.033893 ],
          [ -7.934193, 31.001206 ],
          [ -7.950983, 30.963275 ],
          [ -7.967773, 30.931872 ],
          [ -8.013564, 30.91224 ],
          [ -8.053204, 30.838023 ],
          [ -7.931858, 30.737104 ],
          [ -7.831879, 30.933072 ],
          [ -7.734375, 30.906989 ],
          [ -7.730255, 30.901067 ],
          [ -7.731819, 30.902551 ],
          [ -7.730292, 30.932001 ],
          [ -7.72724, 30.952937 ],
          [ -7.719608, 31.015065 ],
          [ -7.715792, 31.034676 ],
          [ -7.717318, 31.041865 ],
          [ -7.729529, 31.056896 ],
          [ -7.728003, 31.065391 ],
          [ -7.753951, 31.101322 ],
          [ -7.747082, 31.130058 ],
          [ -7.731819, 31.135281 ],
          [ -7.771504, 31.145728 ],
          [ -7.784478, 31.161395 ],
          [ -7.79211, 31.156826 ],
          [ -7.822637, 31.166617 ],
          [ -7.812716, 31.149645 ]
        ]
      }
    }
  ]
}

**تيفنوت** (بلأمازيغية: **ⵜⵉⴼⵏⵓⵜ**) هي واحد لمنطقة جات ف السلسلة د أدرار ن درن (اللي كتسمى دابا لأطلس لكبير). جات هاد لمنطقة على واد تيفنوت (بالشلحة أسيف تيفنوت) لي كاين شرق توبقال، اقليم تارودانت جهة سوس ماسة، جنوب غرب المغرب.

تيفنوت كتعني بشلحة هي زوينة بزاف و منطقة تيفنوت كي سكنوها قبيلة ايت تيفنوت امازيغية.

تيفنوت كتقسم اداريا لتلاتة جماعات (أهل تيفنوت، إيݣيدي، توبقال).

تصغير|327x327بك|دوار امسوزارت واحد من اشهر دواور فتيفنوت

تصغير|328x328px|دوار إڭيدي، واحد من الدواور د تيفنوت.
## السياحة
تيفنوت كتعتابر من احسن وجهات سياحية حيت تما فين كاينة ضاية إفني لي سميتها حقيقية "بحيرة تيفنوت" و كاينة تا جبل توبقال، وانكريم، ن’تارورت، و اسيف تيفنوت ومنطقة تيفنوت كاينة ف لمنتزه لوطني د توبقال.
تصغير|256x256بك|ضاية افني "بحيرة تيفنوت" قرب دوار ايت اكران
جنوب منتزه توبقال وطني كاين جبل لي سميتو ادرار ندرن و كتعني جبل جبال و كي وصل ارتفاع ديالو ل 4,001 متر في جنوب شرقي لجبل توبقال في اطلس كبير غربي.

## دواور تيفنوت
تيفنوت تقسم اداريا لتلاتة جماعات (اهل تيفنوت، اكيدي، توبقال) و هاد جماعات كي سكنوهم قبيلة تيفنوت لي فيها بزاف ديال دواور لي هم :

**[[إيݣيدي|جماعة اكيدي]] :**

**[[أهل تيفنوت|جماعة أهل تيفنوت]] :**

'''جماعة توبقال :'''

## تصاور

File:Toubkal_National_Park_01.jpg|لمنتزه لوطني د توبقال - تيفنوت
File:Amsouzart.jpg|أمسوزرت - تيفنوت
File:Rainbow_lac_d_ifni.jpg|ضاية إيفني
File:Jebel_Ouanoukrim,_Morocco.jpg|جبل وناووكريم


## شوف حتا

* أهل تيفنوت
* **[[توبقال]]** (جماعة)
* إيݣيدي
* لمتنزه لوطني د توبقال

## مصادر

تصنيف:إقليم تارودانت
تصنيف:جبال لأطلس
تصنيف:مقالات فيها مصدر و 3000 بايت
تصنيف:جبل ف لمغريب
هانوي

**هانوي** (بلڤييطنامية: **Hà Nội**) هي لعاصمة ديال ڤييطنام و تاني أكبر مدينة فيها. جات ف الشمال الشرقي ديال لبلاد، ف الدلطا ديال لواد لحمر. هي مدينة قديمة بزاف و التاريخ ديالها فايت 3000 عام. كانت هي لعاصمة د ڤييطنام من لقرن 11، و حتلوها لفرانساويين و الجاپونيين. من 1954 ل 1975، ف لوقت د لحرب، كانت هي لعاصمة د الشمال الشيوعي د ڤييطنام، و ملّي توحدات لبلاد رجعات هي لعاصمة د لجمهورية لإشتراكية د ڤييطنام كاملة.

هانوي من لمدون السياحية لمهمة ف ڤييطنام حيت عندها تاريخ كبير، و بزاف ديال لمآتر ديال بزاف د الديانات (لبودية، لمسيحية، الطاوية) و فيها بني مخلّط ما بين لبني التقليدي و لباطيمات لفرانساوية د لقرن 20. طرف من لمدينة لقديمة ديالها داخل مع الترات لعالمي ديال ليونيسكو.

هانوي فيها محطّة ديال الطران تيدوزو منها الطرانات د الشمال ولجنوب د ڤييطنام، و حتا طران اللي تيدّي لپيكين. فيها جوج مطارات، واحد دولي جديد (تبنا ف 2015)، و واحد قديم (تحلّ ف 1936)، و كيتخدّم دابا غي لطيارات لخاصّة.
## لأصل د السمية
ها نوي هي التركيبة د جوح كلمات بلڤييطنامية: "ها" اللي تاتعني واد، و "نوي" اللي لمعنا ديالها لداخل. لمجموع د لكلمات بجوج تيعني لمدينة اللي جات ف وسط لواد، و هادشي حيت جات على دلطا كبيرة ديال لواد لحمر.
## مصادر


تصنيف:مدون د ڤييطنام
تصنيف:عواصم ديال بلدان
تصنيف:عواصم آسيوية
تصنيف:مقالات فيها مصدر و علاين 3000 بايت
تصنيف:تأسيسات د 1010 ف أسيا
تصنيف:تأسيسات د لقرن 5 ف ڤييطنام
رينا ليوني

**رينا ليوني** (Reina Leone) مومثيلة پورنوڭرافية ميريكانية من أصل فيليپيني تولدات نهار 2 دجنبر 1974 ف مدينة سانتا روسا ف ولاية كاليفورنيا لميريكانية سميتها تاع بصح كيلي فرانسيسكو (Kelly Francisco).

## مصادر

تصنيف:مومتيلات د لپورنو ميريكانيات
تصنيف:مومتيلات د لپورنو بيسيكسوال
تصنيف:زيادة 1974
تصنيف:عارضات تعري
المركز الجهوي د لخدامي د التربية ؤ التكوين فاس مكناس

**المركز الجهوي د لخدامي د التربية ؤ التكوين فاس مكناس** (ب) هو مركز د التكوين ف لخدامي د التربية و التكوين ف جهة فاس مكناس، تابع ل لأكاديمية الجهوية د التربية ؤ التكوين فاس مكناس ف المغريب. كايتخرجو من هاد المركز كل عام أساتذة ؤ أستاذات ؤ موظفين ف القطاع ديال التعليم، كايتعينو ف الجهة.المقر ديال هاد المركز كاين ف مدينة فاس، ؤ عندو 4 ديال الفروع ف مدينة مكناس، تازة ؤ صفرو.

## مصادر

تصنيف:تعليم ف لمغريب
تصنيف:جهة فاس مكناس
تصنيف:مؤسسات تعليمية ف لمغريب
حميد لقصري

**حميد لقصري** (تولد ف 1961 ف لقصر لكبير) هو معلّم ݣناوي مغريبي، تيلعب على لڭنبري و معروف باللي تيخلّط لأغاني د ݣناوا د الشمال و لجنوب د لمغريب.

شارك لقصري ف بزاف د لمهرجانات ف لعالم كامل، و غنا ف فرانسا و صبانيا و لميريكان و لينݣليز، و حتا ؤسطراليا (غنا ف ووماد آديلاييد 2019).

## بلاصتو ف ترات لكناوي
المعلم حميد القصري واحد من أعمدة ل موسيقى ل كناوية، ومن أشهر الفنانين ف ل مغرب وحتى فالساحة العالمية. تزاد فالقصر الكبير سنة 1961، وتعلّم ل موسيقى وهو ما زال صغير، عندو سبعة سنين، على يد المعلمين علوان وعبد الواحد ستيتو. لكن الشغف الحقيقي ديالو بهاد ل فن العريق جا من زوج جدّتو، اللي كان عبد سابق من السودان.

عندو موهبة كبيرة كتخليه يجمع ما بين الإيقاعات الكناوية ديال الجنوب والشمال المغربي، وهاد الشي خلاه يصاوب بصمة موسيقية خاصة به، بصوتو العميق والمؤثر. المعلم القصري من الركائز ديال مهرجان كناوة وموسيقى العالم فالصويرة، وشارك فيه سنوات كثيرة

من اللحظات ل باينين فالمسار ديالو كانت سنة 2004 ملي شارك مع الأسطورة جو زاوينول، واللي كانت لحظة مميزة فتاريخ المهرجان. وزاد قدّم عروض واعرة مع فنانين كبار بحال كريم زياد، وهمايون خان، وشاهين شهيدا فـ2011. وفـ2018، افتتح المهرجان بتمازج موسيقي زوين بزاف مع فرقة “سناركي بوبي” من بروكلين.

زائد ل فن، المعلم القصري هو نائب رئيس جمعية “يرما كناوة”، اللي كتهدف للحفاظ على التراث الكناوي ونقلو للأجيال الجاية. وما زال لحدّ اليوم كيبهر الجمهور فكل أنحاء العالم بعزفو المتقن وحضورو القوي.

## مصادر

تصنيف:مغني مغريبي
تصنيف:بيوغرافيا د رجال
تصنيف:ڭناوا
تصنيف:زيادة 1961
تصنيف:ناس حيين
تصنيف:ناس تزادو ف لقصر لكبير
تصنيف:ناس د لقصر لكبير
بلال

هادي صفحة د التوضيح، كلمة **بلال** يمكن يكونو عندها هاد لمعاني:
* شاب بلال
* بلال لخنوس
* عين بلال
* آيت بلال

تصنيف:صفحة توضيح
ضوضان

تصغير|بلاكة كاتسينيالي باللي كاينة ضوضان فالطريق
**الضوضان** (جاية من الفرانساوية: **Dos-d'Âne**) هو واحد التويشية كاتكون مبنية ؤلا محطوطة فوق من الشانطي ؤ اللي الهدف منها هو تنقص من الزربة ديال الطوموبيلات ؤ المراكب اللي غاديين بالزربة.
تصغير|ضوضان ديال الكاواتشو
تصغير|ضوضان متوسطها ممر د الراجلين

## الركيزة الفيزيكية
الضوضان كايدير خدمتو ف نقيص الزربة د الطوموبيلات ؤ المراكب على طريق أنه كايحوّل طرف من ديك الزربة ؤلا المومانتوم الأفقي ل زربة ؤلا مومانتوم عمودي. هاد التحويل من زربة أفقية ل زربة عمودية كايخلّي الطوموبيلة تنقّز واحد التنقيزة على غفلة اللي ما كاتعجبش مول الطوموبيل ؤ بالتالي كاتخدم كا رادع نفسي ليه باش ما يزربش بزاف فالموستقبال.
## مصادر

تصنيف:السلامة الطرقانية
تصنيف:طرونسپور ف الطرقان
واد إفران (توضيح)

هادي صفحة د التوضيح، **واد إفران** يمكن يكونو عندها هاد لمعاني:

* واد إفران: واد كاين ف إقليم إفران
* واد إيفران (جماعة): جماعة قروية كاينة ف إقليم إفران
* سوق الحد ؤلا حد واد إفران: مركز قروي ف إقليم إفران

تصنيف:صفحة توضيح
محمية تاهدارت

**محمية تهدارت** هي محمية طبيعية رطبة ساحلية كاينة على واد تاهدارت ف عمالة طنجة أصيلة. تأسسات المحمية عام 1980، و تصنفات بلاصة عندها أهمية بيولوجية و بيئية عام 1996، ؤ من بعد بلاصة رطبة محمية ب تفاقية رامسار الدولية الخاصة بالمناطق الرطبة عام 2005. كاتوفر المحمية بلاصة للتعشيش لطير الحبارى بو لحية لي مهدد ب الإنقراض.

محمية تاهدارت جات 20 كيلومتر جنوب مدينة طنجة المغربية، و جات شمال مدينة أصيلا، و كاتوصل مساحة المحمية 14000 هكتار من پلاج سيد قاسم حدا مطار بن بطوطة تال حدود واد غريفة. الحماية كاتشمل بعض المجموعات السكنية بحال الحدود الغربية و الحجر النحل.

## مصادر

تصنيف:جغرافيا د لمغريب
تصنيف:مقالات فيها مصدر و 3000 بايت
سعيد

هادي صفحة د التوضيح، كلمة **سعيد** يمكن يكونو عندها هاد لمعاني:

* بني سعيد
* سعيد الناصري
* سعيد يقطين
* سعيد فتاح
* سعيد الكملي
* ولاد سعيد
* سعيد بلقولة
* سعيد زدوق
* سعيد بنجبلي
* سعيد حوات
* سعيد عويطة
* سعيد بلقاضي
* سعيد التغماوي
* سعيد بونعيلات
* سعيد باي
* قيس سعيد
* سعيد حجي
* آيت سعيد
* سعيد أشتوك
* محمد بن سعيد آيت إيدر
* ولاد سعيد لواد
* سعيد غاندي
* سعيد شيبا

تصنيف:صفحة توضيح
إثران

**إثران** (بالريفية: **ⵉⵝⵔⴰⵏ**) هي واحد لمجموعة موسيقية مغربية تاتغني بلأمازيغية، تأسسات ف 1984 ف الناظور، من 6 د الصحاب. لقايد د لمجموعة، و واحد من لمؤسسين اللّوالا ديالها هو ميمون الرحموني، اللي ساكن دابا ف بلجيكا. خرّجات إثران كتر من 20 سيدي و كاسيطة من نهار بدات، و الستيل ديالها كيجمع ما بين لأغاني التقليدية د الريف، و لݣيطار ديال الضو و السنتير.

## التفسير د السًمية
إثران تاتعني بالريفية (و تا باللهجات لأمازيغية لخرة) "النجوم".

## لأعضاء د إثران
تأسسات إثران من 6 د الصحاب من الناظور، اللي هوما:
* ميمون الرحموني - ساكن ف أنڤرس ف بلجيكا: من مواليد 1963 ف آيت سيدال إقليم الناظور، هو واحد من لي أسسو فرقة "أسَّام" عام 1978. منبعد دخل مع فرقة "إريزام" عام 1979، قبل ما يشكل واحد الثنائي مع الفنان حسن تبرينت، ف حققو الجائزة اللولة ديال لأغنية الشعبية لملتازمة ف 1980 ف مدينة الدارلبيضا. شي لي خلا المسيرة الغنائية ديالو تكون أكثر شعبية و شهرة هو التأسيس ديالو لمجموعة "إثران" ف 1984، لي خلا منها وحدة من أبرز المجموعات الغنائية الأمازيغية الريفية على الإطلاق.
* دحمان
* فيصل حمدي - لمعروف ب *تومات* (لخاوا بالريفية) - ساكن ف لوڤن ف بلجيكا
* قادر - ساكن ف بروكسيل
* حسن - ساكن ف نوس ف ألمانيا
* نور الدين - ساكن فالناظور
## لأغاني ديالهم
إثران خرجات أول ألبوم ديالها ف 1986، و عندها بزاف د لأغاني لمعروفة بحال:
* **ⵢⵓⵛⵉ ⵛⵎ ⴱⴰⴱⴰⵎ** - يوشيشم بابام (عطاك بّاك)
* **ⵡⴰⵅⴰ ⵏⵣⵡⴰ ⴰ ⴰⵎⴰⵏ** - واخا نزوا يامان (واخا قطعنا لما)
* **ⵔⵄⵡⵉⵏ** - رعوين (الريح)
* **ⵉⵎⴷⵔⴰⵡⵏ** - إمضراون (لمشاركين)
* **ⵉⵏⵏⴰ ⵉⵢⵢⵉ ⴷ ⵉⵊⵊⵏ ⵡⴰⵡⴰⵔ** إناييد ديجن واوار (قولو هضرة وحدا)
## مصادر

تصنيف:مجموعة د لموسيقا من الريف
تصنيف:مجموعة د لموسيقا مغريبية
تصنيف:مقالات فيها مصدر و علاين 3000 بايت
جامع السلام

**جامع السلام** هو واحد من أكبر الجوامع ف مدينة سلا، كاين فحي السلام مقاطعة بطانة، نهار الجمعة 31 ماي 2019 الملك د المغريب محمد السادس صلى الجموعة فهاد الجامع، و كان موضوع خطبة الجموعة هو الأحكام الدينية لي كاتنظم شهر رمضان و عيد الفطر.

## معرض د التصاور

فيشي:Assalam Mosque in Salé 2.jpg|alt=
فيشي:Assalam Mosque in Salé 1.jpg|alt=
فيشي:Assalam Mosque in Salé.jpg|alt=


## مصادر

تصنيف:جامع ف لمغريب
تصنيف:سلا
ضايع

**حمزة الملّوكي**، لمعروف بسميت **ضّايع** (ب حروف لاتينية **Daye3**، تولد عام 1996 ف لحسيمة) هو راپور مغريبي، تيغنّي بالريفية. بدا ضّايع رّاپ ف 2010، ملّي كان تيغنّي ف "پاركي تشيتا"، اللي هي واحد الجردة معروفة ف لحسيمة.
## لأصل د السمية
لملّوكي ختار السمية ديال ضّايع حيت كان هو و صحابو ف صغرهم كيسمّيو أي واحد "ضّايع"، و ملّي دخل للرّاپ، بانتلو سمية مزيانة و غادا مع لمواضيع اللي كان تيغنّي عليهم.
## لأغاني ديالو
غنا ضّايع على بزاف د لمواضيع، بزاف منها على السياسة ولمشاكيل د الشباب، بحال الظلم و لهجرة و لحراك د الريف. براف من لأغاني ديالو شافوها لملاين ف يوتوب. من لأغاني لمعروفة ديالو كاين:
* ناصر الزفزافي (مع ناموس) - 2023
* ثيغوفاوين (2022)
* ضائعون (2019)
* خضبايت أيمّا (2018)
* ثاماث إنو (2018)
* لإختطافات (2017)
## مصادر

## شوف تا
* ليستة د الرواپا

تصنيف:زيادة 1996
تصنيف:راپور مغريبي
تصنيف:مغني بالريفية
تصنيف:ناس حيين
تصنيف:بيوغرافيا د رجال
تصنيف:ناس تزادو ف لحسيمة
تصنيف:مقالات فيها مصدر و علاين 3000 بايت
حسن حكمون

**حسن حكمون** (تولد ف 16 شتنبر 1963 ف مراكش) هو معلّم ݣناوي مغريبي، تيلعب على لڭنبري. حكمون من الناس اللي عرّفو لفن د ݣناوا ف لعالم، حيت كان عايش كتر من 30 عام ف لميريكان، و دار بزاف لمهرجانات و لأنشطة تمّا. هو مجوّج بفنانة جاپونية، شيكاڭو إيواهوري، و هادشي خلاه يتعرف هو و تاڭناويت تا تمّا.
## حياتو
تولد حسن حكمون ف مراكش، و كانت مو مقدمة ڭناوية، و هي اللّي خلاه يعرف هاد لفن من صغرو، و يشوف الليالي و الجدبة ف دارهم، و يبغي يتعلّم عليهم كتر. ف 1987، مشا لواحد لمهرجان ف نيو يورك، و من بعد بقا تمّا و دار مجموعة ديالو (سمّاها زاهار) و كان تيخلّط فيها تاڭناويت مع الروك.
## مصادر

تصنيف:مغني مغريبي
تصنيف:بيوغرافيا د رجال
تصنيف:ڭناوا
تصنيف:زيادة 1963
تصنيف:ناس حيين
تصنيف:ناس تزادو ف مراكش
تصنيف:ناس د مراكش
تصنيف:دجاز
تصنيف:مقالات فيها مصدر و علاين 3000 بايت
جامع الأميرة لالة لطيفة

**جامع الأميرة لالة لطيفة** ولا **جامع لالة لطيفة** هو جامع كاين فمدينة سلا، فمقاطعة بطانة، فحي السلام، هاد الجامع دشنو ؤ صلى فيه الملك محمد السادس فرمضان ديال عام 2018. تبنى هاد الجامع بهندسة تادمج بين الأصالة والمعاصرة من عند المهندس إدريس العلمي بميزانية 11 مليون درهم مغريبي. الأرض لي تبنى فيها هاد الجامع تبرعات بيها جمعية سميتها جمعية النخيل، المساحة ديالها 1640 متر مربع. هاد الجماع عندو 4 ديال الواجهات، و باركينڭ و محلات تجارية، و كاين وسط من حي سكني، و تايهز أكثر من 1800 م

صلي ؤ مصلية.

## الوصف
المساحة ديال هاد الجامعة هي 1200 متر مربع و فيه طبقة وحدة. الطابق السفلاني ديال الجماع فيه قاعة دالصلاة المساحة ديالها 700 متر مربع، و يقدر يصلي فيها أكثر من ألف بنادم، أما لبلاصة الخاصة بلعيالت المساحة ديالها 160 متر مربع، بالإضافة لبلاصة للصلاة فالهواء الطلق مساحتها 300 متر مربع. هاد الجامع فيه مرافق خرة بحال بيت لوضو وبيت لخزين و الكتاب دالقرآن، ومحلات تجارية ؤ باركينغ، ؤ 2 دالسكنات للإمام والمؤذن، ؤ كايتوفر على تجهيزات ؤ تقنيات عصرية.
تصغير|277x277بك

## مصادر

تصنيف:جامع ف لمغريب
تصنيف:سلا
تصنيف:مقالات فيها مصدر و 3000 بايت
جامع السودان

**جامع السودان،** هو واحد من أكبر ؤ أقدم الجوامع فمدينة سلا، كاين فحي الروسطال مقاطعة تابريكت فسلا، كايتلاقى فيه شارع القدس معا شارع الصحرا. هاد الجامع تدشن عام 1967م على يد وزير عموم الأوقاف والشؤون الإسلامية المرحوم أحمد بركاش، ؤ كانت سميتو مسجد الحسن التاني، تا لعام 1969 عاد تبلات ليه السمية لجامع السودان، باش بخلدوا الذكرى ديال أول مؤتمر د القمة الإسلامية تدار فالرباط ف نفس العام. الهندسة ديال الجامع كتجمع بين العمارة المغربية ؤ الأندلسية. 

## أهم الأحداث

* من بين الفقهى لي دازو فهاد الجماع، الفقيه طيب زكري لي مات عام 2023 ؤ فعمرو 83 عام.
* ف 2018 مات واحد المتشرد فالباب ديال هاد الجامع، لي تسبب فحملة على مواقع التواصل الإجتماعي تاطلب بالفتح ديال الجوامع للمتشردين.

## مصادر

تصنيف:جامع ف لمغريب
تصنيف:سلا
تصنيف:مقالات فيها مصدر و علاين 3000 بايت
المركب الديني الثقافي الإداري سلا

**المركب الديني الثقافي الإداري سلا**، هو مؤسسة دينية حكومية تابعة لوزارة الأوقاف والشؤون الإسلامية كاينة فمدينة سلا، فمقاطعة تابريكت، فشارع بن الهيتم، قدام جامع السلام.

## الوصف
هاد المركب عطا نطلاقة لبني ديالو الملك محمد السادس عام 2013، بميزانية 56 مليون درهم مغريبي، على أساس يبدا الخدمة فمدة 24 شهر. هاد المركب تشيد على مساحة 8700 متر مربع، 6750 منها مغطية، تايتكون من جوج ديال الأجنحة، واحد مخصص للمقرات ديال الم

لمجلس العلمي المحلي، ؤ المندوبية الإقليمية للشؤون الإسلامية ؤ نظارة الأوقاف، أما الجناح التاني، هو جناح تقافي فيه قاعة دالمحاضرات فيها 300 كرسي، ؤ مكتبة ؤ قاعة دالمطالعة ؤ قاعة شرفية ؤ قاعة دالمعلوميات.

## الأهداف
الهدف من تأسيس هاد المركب هو الإعطاء د لإشعاع الديني والثقافي، ؤ توفير بلاصة مزيانة لعلماء الدين في يخدمو على ترسيخ مبادئ الدين والوطنية والمصلحة العامة، ؤ تنظيم التظاهرات الدينية.

## تقال عليه
"المركب الثقافي والإداري ديال وزارة الأوقاف والشؤون الإسلامية ف سلا هو مركب متكامل دالقرب غادي يغني الحياة التقافية والروحية ف المدينة" أحمد التوفيق، وزيرة الأوقاف والشؤون الإسلامية

## مصادر

تصنيف:مؤسسات تقافية
تصنيف:جغرافيا د لمغريب
تصنيف:مقالات فيها مصدر و 3000 بايت
لوي ربعطاش

**لوي ربعطاش** (**لوي ديوضوني**؛ مزيود ف 5 شتنبر 1638، توفى ف 1 شتنبر 1715) لمعروف تا ب سميت **لوي لكبير** (ب لفرانساوية *Louis le Grand*) ؤلا **لماليك الشمش** (ب لفرانساوية *Le roi soleil*) ، كان ماليك د فرانسا من عام 1643 حتال فاش مات ف عام 1715. لمدة د لحوكم ديالو لي محسوبة بشكل دقيق (72 عام و 110 نهار) هيّ أطول مدة مستامرة و موتّقة دوّزها حاكم على راس دولة ف لعالم. وخا لحوكم ديالو كيرشم ل لإستبداد ف ؤروپا، لوي 14 ضوّر راسو ب شخصيات سياسية و عسكارية و تقافية معروفة بزاف، مثل بوسويي، كولبير، دو لوڤوا، لوبران، لونوطر، لولي، مازاران، موليير، راسين، تورين، كونضي لكبير، و ڤوبان، و لعهد ديالو عرف ستيقرار كبير ف فرانسا، و جعلها تولّي قوة سياسية كبيرة ف ؤروپا و ف لعالم.

من لعبارات لمشهورين لي منسوبين ل لوي ربعطاش: "الدولة هي أنا" (ب لفرانساوية *L'État, c'est moi*). بزاف د التوارخيا كيشكو واش لوي ربعطاش ڭال هاد لعبارة بصح، سيرتو حيت ماكاينة ف تا سجلات من لعهد ديالو، و كاتّناقض معا مقولة موتّقة لي ڭالها على فراش لموت "أنا غانمشي، ولاكين الدولة غادي تبقى" (*Je m'en vais, mais l'État demeurera toujours*).

## طفولتو
تصغير|لوي 14 ملي كان صغير، رسام مجهول
تّولد لوي 14 ف قصر سان جيرمان ؤن لاي لي جا 19 كيلوميطر ف لغرب ديال پاري. بّاه هوّ لماليك لوي تلطاش و مّو لماليكة آن د لوطريش. مّو كانت فقدات لحمل ديالها 4 د لمرات قبل منو، و داكشي علاش فاش تّولد تسمى *Dieudonné*، يعني "لمعطي من عند الله".

لوي كان كيبغي مّو بزاف، و كان كيعبر على لحب ديالو ليها بشكل ماشي طبيعي بالنسبة ل لعصر ديالو. بجوج كانو كيبغيو لماكلة و لمسرح، و كانت لماليكة كاتدوّز أغلب وقتها معا ولدها لي خدا بزاف د لإهتمامات ديالو منها.

ملي مات لوي تلطاش ف 14 ماي 1643، لوي ربعطاش ولّا ماليك على عمر د 4 سنين، و مّو آن كانت هيّ لوصية عليه.

## مصادر

## مزاود

* رنم، أورست، إد. *لقرن د لوي ربعطاش* (1972) المستندات؛ على لأنتيرنيت
* أعمال ديال ؤلا على لوي ربعطاش ف لارشيف د لأنتيرنيت
* أعمال ديال لوي ربعطاش ف ليڤريبوكس (كتوبا ؤديو فابور)
* لوي ربعطاش على History.com
* التيكست لكامل ديال عقد الجواج، لأرشيڤ لوطني لفرانساوي)
* Le Siècle de Louis XIV، كتبو ڤولطير، 1751


تصنيف:تاريخ د فرانسا
تصنيف:زيادة 1638
تصنيف:وفيات 1715
تصنيف:سياسي فرانساوي
تصنيف:مقالات فيها مصدر و 3000 بايت
تصنيف:عوام 1640 ف فرانسا
تصنيف:عوام 1650 ف فرانسا
تصنيف:عوام 1660 ف فرانسا
تصنيف:عوام 1670 ف فرانسا
تصنيف:عوام 1680 ف فرانسا
تصنيف:عوام 1690 ف فرانسا
تصنيف:عوام 1700 ف فرانسا
تصنيف:عوام 1710 ف فرانسا
ليستة د الزلازل ف لمغريب

[تصغير|[أڭادير من مور الزلزال د 1960]]
هادي ليستة د الزلازل لي كانت لبؤرة ديالها ف لمغريب ؤلا كان عندها تأتير ب خسائر ف الروح ؤلا لمباني ف لمغريب.

## مصادر

تصنيف:زلزال ف لمغريب
تصنيف:ليستات
تصنيف:مقالات فيها مصدر و 3000 بايت
تصنيف:ليستات متعلقين ب التاريخ د لمغريب